Publication: Magyar Közlöny
Issue: MK-2002-61 (Year: 2002, Number: 61)
Era: 1990-2004
Section: tárgyi feltételeirõl szóló 37/2000. (III. 23.) Korm. rendeletben foglalt fogalommeghatározásokat kell figyelembe
Paragraph Index: 267

(7) Ha a klinikai vizsgálatba bevonni kívánt személy, illetve korlátozottan cselekvõképes vagy cselekvõképtelen személy esetén a törvényes képviselõ nem tud olvasni, a beleegyezõ nyilatkozathoz szükséges tájékoztatás megadásánál két független tanú együttes jelenlétét kell biztosítani. A tanúk a beleegyezõ nyilatkozat aláírásával igazolják, hogy a vizsgálatba bevonni kívánt személy, illetve törvényes képviselõje számára minden lehetséges információt megadtak, és a bevonni kívánt személy és/vagy törvényes képviselõje önkéntesen és befolyásolástól mentesen adta meg a beleegyezõ nyilatkozatát.

Source: https://magyarkozlony.hu/hivatalos-lapok/1e4694b0288400a9d7405062ce6fde4e9c0f3571/dokumentumok/4b819d6b85f1516f0aaf316726f9147f7fa6ca9e/letoltes